Public procurement notice: Voluntary Ex Ante Transparency Notice
Published: 2025-10-08
Buyer: Forsvarsministeriets Materiel- og Indkøbsstyrelse
Country: DK
Region: DK012
Contract type: Supplies
Procedure: Negotiated without a prior call for competition
CPV classification: 35110000: Fire-fighting and safety equipment
Estimated value:  DKK
Award criteria: price

Technical requirements: FMI har behov for at anskaffe 12 stk. Compressed Air Foam System (CAFS)-anlæg og 12. stk. skæreslukkere til uddannelse af værnepligtige i Beredskabsstyrelsen (BRS). Materiellet anskaffes ved det østrigske selskab Rosenbauer. Prisen på anskaffelsen er fastsat til 7 mio. DKK.

Det er et nyt lovkrav, at de værnepligtige skal gennemgå træning med dette materiel, uagtet man på nuværende tidspunkt ikke har det tilgængeligt. Lovkravet træder i kraft pr. 1. januar 2026, og leveringstiden på materiellet beregnes til 3-3,5 måneder. Materiellet skal derfor anskaffes med meget kort varsel, og der må dispenseres fra sædvanlige udbudsprocedurer.

BRS er overgået til et andet ministeriums ressortområde, men indgår stadigvæk i Danmarks totalforsvar. Derfor kan anskaffelser til BRS stadigvæk foretages af FMI.
Udstyret skal anvendes på alle lokationer, hvor BRS uddanner værnepligtige.
Anskaffelsen er hjemlet i Udbudsloven § 23, nr. 3. Muligheden for straks at kunne iværksætte tilstrækkelig uddannelse af værnepligtige er essentiel for Danmarks evne til at kunne forsvare sig selv såvel som deltage i et eventuelt forsvar af allieredes territorium. Manglende rettidig og tilstrækkelig uddannelse af værnepligtige vil alt andet lige påvirke Forsvarets og Beredskabsstyrelsens evne til at varetage beskyttelsen af Danmarks såvel som allieredes territorium negativt. Hurtigst mulig gennemførelse af anskaffelsen vurderes derfor at være essentiel af hensyn til beskyttelsen af væsentlige nationale sikkerhedsinteresser. Anskaffelsen vurderes på denne baggrund at kunne foretages med hjemmel i Udbudslovens § 23, stk. 3, med henvisning til at anskaffelsesproceduren er nødvendig for at sikre, at Forsvaret i tilstrækkelig grad kan varetage beskyttelsen af væsentlige nationale sikkerhedsinteresser. 

Rosenbauer er blevet tildelt kontrakten, da det er blevet vurderet, at kun de lever op til samtlige af de stillede krav. Rosenbauer vil være i stand til at levere materiellet indenfor 14-16 uger.
FMI følger proceduren i § 4 i klagenævnsloven (lov nr. 492 af 12. maj 2010 med senere ændringer). Aftalen vil ikke blive indgået før udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2. 

I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en aftale uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en aftale, forudsat at bekendtgørelsen indeholder begrundelsen for ordregiverens beslutning om at tildele aftalen uden forudgående offentliggørelse af en udbudsbekendtgørelse i Den Europæiske Unions Tidende.

Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.

Klagenævnet for Udbuds egen vejledning om klager er tilgængelig på Klagenævnets hjemmeside.


Winner: Rosenbauer International AG
Award value: 7000000